fi en sl fi fi fi fi en fi fi es fi fi fi en fi fi fi fi fi fi fi fi fi en id en en et hu fi fi fi fi fi fi fi fi fi fi fi fi fi en pl fi fi ceb fi mk fi sv cs fi fi en sv fi fi fi en pl fi eo de pl fi ru fi fi en fi fi nds en fi nds en pl fi fr fi fi ja de fi it de fi it sv pl fi ceb fi fi ceb fi fi tr fi fi bg fi fi ceb fi fi fi fi hu fi fi fi fi ro fi fi fi fi ro fi fi fi fi fi pl fi fi pl pl fi fi et nds it fi fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi sv nl fi fi fi fi nl fi fi fi fi fi nl fi fi fi fi nl fi fi fi fi fi en fi fi et fi fi fi fi fi fi fi fi fi fi fi fi fi fi en fi fi fi fi fi fi fi fi fi nb fi fi fi fi fi et fi fi fi it fi fi en fi fi fi fi fi fi fi fi fi et fi fi et fr fr zh ceb nds fr zh fr nb it fr fr zh nb fi ja sv fr en fi ja fr fr en fi ja fr fr en fi fi es oc fr tr it fi fi fi fi fi fi fi fi fr fi fi fi fi en et fi fi nds fi hbs_lat fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en en fi fi en fi fi es fi fi fi en fi fi fi fi fi fi fi fi fi en
NUTS Distance 300 by Black Diamond - NUTS Ylläs Pallas Polkujuoksu
Ilmoittaudu NUTS Distance 300 km
NUTS Kids & Juniors (ke&to)
NUTS 300 Distance 300 by Black Diamond järjestetään NUTS Ylläs Pallas -tapahtuman yhteydessä 4.–9.7.2022.
Kaksi vaihtoehtoista reittiä paikallisen poronhoitoelinkeinon tilanteen mukaan. Lopullinen reitti vahvistetaan lähellä tapahtumaa. Tarkemmat tiedot vaihtoehdoista reittikuvauksessa.
Päivitetty 29.4.2022 ohjeistus keskeyttämisestä ja exit-pisteistä. Lue ne alla!
Unohtumaton matka alkaa Lemmenjoen Njurkulahdelta ja seurailee vaellusreittiä Morgamojan kultalaan, josta se jatkuu kullankaivuualueiden ja Suomen syvimpien erämaiden läpi Postijoen ja Vaskolompolon kautta Kalmankaltioon. Kalmankaltiossa sijaitsee ensimmäinen huoltopiste.
* Kalmankaltiosta matka jatkuu Pöyrisjärven erämaa-alueelle. Reitti noudattaa mönkijä- ja pyöräilyuraa läpi Pöyrisjärven kumpuilevien hiekkadyynien. Pöyrisjoen ylitys järven kohdalta jää taatusti osallistujien mieleen.
* Pöyrisjärveltä suunnataan Näkkälän kautta etelään kohti Enontekiön kirkonkylää Hettaa. Hetassa onkin tapahtuman toinen huoltopiste. Taival jatkuu Suomen yhdelle suosituimmista vaellusreiteistä upeisiin Ounas- ja Pallastunturin maisemiin.
Kolmas huolto sijaitsee Pallastunturilla, josta Ylläs-Pallas vaellusreittiä jatketaan Rauhalan kylään, Pahtavuomaan ja lopulta 326 kilometrin uskomattoman upean taipaleen päätteeksi Äkäslompoloon. Maalissa odottavat lämmin ateria, saunat ja jokaiselle taipaleesta selvinneelle palkinto.
*) Reitti kulkee poronhoitoalueella. Elinkeinoon kuuluu kesäisin juhannuksen tienoilla käynnistävä vasanleikko voi aiheuttaa reittiin väistön, katso lisätiedot reittikuvauksesta.
Numeroiden jako NUTS DISTANCE 300 by Black Diamond
NUTS Kids & Juniors MTB
Spare bagien jättö äkäslompoloon kisakeskukseen 160 km sulkeutuu (Saagasta kisabussilla tulevat voivat jättää bagit Jounin kaupan pysäkille rullakkoon)
Yhteislähtö, sekä rullaava lähtö omaan tahtiin vartin ajan
NUTS Distance 300 maali sulkeutuu
Äkäslompolo, maalialue | Finish line
160 km, 100 km, 37 km maali sulkeutuu
NUTS Distance 300: Bussit starttipaikalle
7.30 Ylläsjärvi Lapland Hotel Saaga
8.00 Äkäslompolo Jounin Kauppakeskus (Tunturintie)
Bussi 160 & 66 km lähtöön
8.45–9.15 Ylläsjärvi Lapland Hotel Saaga
9.00–9.30 Lapland Hotels Äkäshotelli
9.05–9.35 Äkäslompolo Jounin Kauppakeskus (Tunturintie)
Bussit 100 km lähtöön
21.45 Ylläsjärvi Lapland Hotel Saaga
22.00 Lapland Hotels Äkäshotelli
22.05 Äkäslompolo Jounin Kauppakeskus (Tunturintie)
Katso myös Liikkuminen tapahtuman aikana
Kisakeskus, numeroiden jako ja drop bagit
Tapahtuman kisakeskus ja -toimisto on Äkäslompolossa Jounin Kaupan läheisyydessä.
Osoite: Sannanrannantie 3, 95970 Kolari, Suomi
Numeroiden jako ja drop bagit
Numeroiden jako ja drop bagien jättö on sunnuntaina 3.7. klo 18-20.
Saat numerolapun ajanottochipillä ja hakaneulat sekä reittikartan. Lisäksi jaetaan GPS-seurantalähetin. Lähetin testataan ilmoittautumisen jälkeen, jonka jälkeen se suljetaan pattereiden säästämiseksi ennen lähtöä.
Numeroidenjakopisteellä otetaan vastaan osallistujien varustekassit eli drop bagit. Drop bageja otetaan vastaan kolme kappaletta, jotka toimitetaan seuraaville huoltopisteille:
Kunkin drop bagin maksimikoko on 100 litraa. Drop bag voi olla esimerkiksi duffelikassi. Drop bagiin on merkittävä SELKEÄSTI seuraavat tiedot:
Drop bagin kohde (Kalmankaltio, Hetta tai Pallas)
Drop bageissa suositeltavia varusteita ovat esimerkiksi:
Kuivaa ja lämmintä vaatetta
Huomioithan, että drop bageja ei kuljeteta huoltopisteiden välillä, joten jokaisessa drop bagissa on oltava itsenäinen varustus!
Pakolliset varusteet tarkistetaan kisatoimistossa numeroiden jaon yhteydessä. Varaudu siis esittelemään varusteesi, jotta saat lunastettua numerolappusi.
Pakolliset varusteet on kuljetettava lähdöstä maaliin. Reitillä järjestetään pakollisten varusteiden pistotarkastuksia. Pistotarkastuksia voi tehdä kuka tahansa reitti- tai huoltotoimitsija. Sauvat ovat sallittuja drop bageissa. Pakkaa sauvat huolellisesti. Järjestäjät eivät ota vastuuta hajonneista sauvoista.
Reitti kulkee poronhoitoalueella. Elinkeinoon kuuluu kesäisin juhannuksen tienoilla käynnistävä vasanleikko. Vasamerkintätyöt kestävät sääolosuhteista riippuen kokonaisuudessaan noin pari-kolme viikkoa. Tässä ajassa mahdollisimman suuri osa paliskunnan poroista pyritään käyttämään aidassa. Jos vasanleikko on kesken juoksumme aikana, väistämme B-reittivaihtoehdon mukaisesti.
NUTS 300 toteutetaan GPS-jäljen avulla. Reittiä ei merkitä tapahtuma-alueelle. Osallistujilla on oltava laite, jonka avulla he voivat seurata GPS-jälkeä. Huomioi, että annettu GPX-tiedosto on melko isokokoinen (13 MB), eikä välttämättä mahdu kaikkiin laitteisiin (esimerkiksi urheilukellot).
Kisakartta julkaistaan NUTS 300 sivuilla, josta osallistujien on suositeltavaa tulostaa se haluamassaan formaatissa.
Tarkemmat maastokartat alueelle saa hyvin varustelluista retkeilyliikkeistä tai karttakeskuksesta. Suosittelemme vahvasti myös offline-tilassa toimivien karttojen tallentamista älypuhelimeen ensisijaisen GPS-laitteen vikaantumisen varalle.
Njurkulahti – Morgamojan kultala, 26 km: Osallistujat kuljetetaan lähtöpaikalle Njurkulahteen bussilla Äkäslompolosta. Alussa reitti noudattaa Lemmenjoen retkeilyreittiä. Eteneminen on melko nopeaa ja maasto on useimmissa paikoissa melko juostavaa. Lemmenjoen voi ylittää vaijeriveneellä vaihtoehtoisesti joko Searitnivan tai Härkäkosken kohdalta.
Reitin alku kulkee Lemmenjoen kullankaivuumaiden läpi, ja matkalla nähdään mm. Ravadasköngäs, Kultasatama ja Lemmenjoen kullankaivuun historiaa.
Morgamojan kultala – Kalmankaltio, 62 km: Tapahtuman haastavin reittiosuus. Reitti kulkee Suomen suurimman kansallispuiston kaikista erämaisimman osan läpi. Maasto on teknistä, ja mukana on muutama suon ylitys. Etäisyydet sivilisaatioon ovat hyvin pitkiä. ÄLÄ KESKEYTÄ TÄLLÄ OSUUDELLA, VAAN SINNITTELE KALMANKALTIOON MIKÄLI JATKAMINEN EI UHKAA TERVEYTTÄSI! Reitin varrelle osuvat kullankaivajien alueet, Karhu-Korhosen kirjaston sivutoimipiste sekä Postijoen ja Vaskolompolon autiotuvat. Polku alkaa hieman Vaskojoen ylityksen jälkeen.
A-vaihtoehto: Kalmankaltio–Hetta 118 km
Kalmankaltio–Kalkujärvi–Pöyrisjärvi, 74 km: Maasto kulkee läpi Pöyrisjärven hiekkaisen erämaan seuraten mönkijäuraa. Reitin varrella on Kalkujärven saamelaiskylä, joka on Suomen kaukaisimpia kyliä. Pöyrisjoki ylitetään mieleenpainuvasti järven poikki kahlaten, jonka jälkeen Oivuksenrannan vesirajassa kuljettava pätkä on erityisen mieleenpainuva.
Pöyrisjärvi–Näkkälä–Hetta, 44 km: Reitti kulkee Näkkälän kylään, josta se jatkaa Näkkälän vanhaa postipolkua pitkin ohi Enontekiön aihkimäntyjen ja kummitustupana pidetyn Näkkälän välituvan.
Reitti kulkee välillä Kalmankaltio – Valkamapää (tunturi Pöyrisjärven itäpuolella) – Vuontisjärvi – Hetta. Näin vältetään poroerotusalueet.
A-vaihtoehto: Hetta–Pallas: 55 km
Reitti kulkee yli Pyhäkeron, Ounastuntureiden ja Pallastuntureiden. Osallistujat saavat nauttia yöttömästä yöstä Suomen kansallismaisemissa, ja ohittaa olympiatulen sytytyspaikan. Reitti noudattaa Hetta–Pallaksen kesäretkeilyreittiä. Etapilla on reitin suurimmat nousu- ja laskumetrit.
Reitti kulkee Äkäskeron ja Kukastunturin yli Äkäslompoloon. Se noudattaa Pallas–Ylläs välin kesäretkeilyreittiä. Mahtavat maisemat kerojen huipuilta kohti Yllästä kruunaavat viimeisen etapin.
2.–3. etappi, B-vaihtoehto – Muutokset A-vaihtoehtoon verrattuna ovat:
2. etappi Kalmankaltio-Hetta -etapilla reitti kulkee välillä Kalmankaltio-Valkamapää (tunturi Pöyrisjärven itäpuolella)-Vuontisjärvi-Hetta. Näin vältämme poroerotusalueet.
3. etappi Hetta-Pallas -välille tulee lisäkoukkaus Ketomellan kautta.
B-reitin kilometrimatka on 323 km, eli lähes sama kuin A-reitin.
Käsi-GPS, tallennettuna järjestäjän jakama GPX-reitti. Myös kello-GPS, jonka avulla voi seurata GPX-reittiä hyväksytään. Huolehdi varavirrasta, sillä muuten saatat harhaantua reitiltä ja pahimmassa tapauksessa eksyä syvälle erämaahan. Reittijälki on lähes 13 mb kokoinen, joten varmista, että jälki mahtuu käyttämääsi laitteeseen.
Toimiva matkapuhelin vesitiiviisti pakattuna. Puhelin tulee pitää päällä koko tapahtuman ajan, mutta alueilla joissa ei ole kenttää, voi puhelimen asettaa väliaikaisesti lentotilaan akun säästämiseksi. Tarkista kuuluvuusalueet operaattoriltasi. Älä päästä tapahtuman aikana akun tasoa laskemaan alle 50%. Puhelimeen tulee olla ladattuna 112 Suomi -sovellus ja tapahtumapäivystyksen puhelinnumero (040 6605 281). Puhelimessa tulee olla soittoääni päällä. Myös kaksi puhelinta (esim. 2G-puhelin joka on koko ajan päällä ja älypuhelin 112-sovelluksella) on sallittu.
Itseliimautuva elastinen tukiside vesitiiviisti pakattuna (min. 100 cm x 6 cm)
Vedenpitävä hupullinen kuoritakki –  100% vedenpitävä
Vedenpitävät kuorihousut tai sadehame – 100% vedenpitävät
Pipo (hupullinen paita korvaa pipon)
Juomapullo (yhteensä vähintään 0,75l kapasiteettia)
Selviytymisbivy, esim. Rab Ark Emergency Bivi tai Lifesystems Survival Bag
Otsalamppu (ei tarvita kulkemiseen, vaan hätätilanteessa paikantamisen helpottamiseksi)
Solumuovinen makuualusta, vähintään 100 cm x 45 cm  x 3 mm, esim. Gossamer Gear Thinlight tai Etola Solumuovi 3mm
Varaenergiaa (energiapatukoita tms. joita ei ole laskettu kulutettavaksi minimissään 500 kcal)
Tapahtuma-alueen offline-tilassa toimivat kartat ladattuna matkapuhelimeen (esim. Oruxmaps, Jahtikartat, Karttaselain, Locus Map, OutdoorActive -apit)
Alueen ulkoilukartat (Lemmenjoki ISBN 978-952-266-516-4, Pallas Hetta Olos ISBN 978-952-266-627-7, Pöyrisjärvi Näkkälä Kalkujärvi ISBN 978-952-266-485-3)
Geelipullo (laita tarvitsemasi geelit pieneen pulloon, näin vältymme geelipussien tai niiden hitusten tippumisesta reitille)
WC-paperia (älä jätä luontoon, vaan pakkaa mukaasi seuraavalle autiotuvan huussille tai huoltopisteelle)
Suolaa – helpottaa imeytymisongelmissa
Garmin InReach Mini -satelliittiviestin
Pakolliset varusteet on kuljetettava lähdöstä maaliin. Sauvoja saa olla drop bageissa omalla vastuulla.
Suosittelemme käyttämään geelipulloja roskaamisen välttämiseksi. Roskat on tuotava huoltopisteiden roskiksiin!
Pakolliset varusteet tarkistetaan tapahtumatoimistossa numeroiden jaon yhteydessä. Reitillä voidaan tehdä varusteiden pistotarkastuksia.
Osallistujien omat drop bagit
Huoltopisteillä on tarjolla banaania, vettä, urheilujuomaa, sipsejä sekä suklaata. Näiden lisäksi Kalmankaltion, Hetan ja Pallaksen huoltopisteillä on tarjolla ruokaa. Allergioissa olemme huomioineet huoltopisteillä ainakin vegaanit, suklaa-allergian sekä keliakian. Muista ilmoittaa allergioistasi ilmoittautumisen yhteydessä!
Oma huolto:  Ulkopuolisen huoltajan käyttäminen on sallittua yllä mainitulla huoltopisteillä Kalmankaltiossa, Hetassa ja Pallaksella. VESIPISTEET RAUHALASSA, PAHTAVUOMALLA JA PEURAKALTIOSSA ON TARKOITETTU VAIN PUHTAAN VEDEN OTTAMISTA VARTEN, EIKÄ OMATOIMIHUOLTO OLE NIISSÄ SALLITTUA. Huollossa saa olla huoltajia ainoastaan juoksijan ollessa huoltoalueella. Huollossa voi olla korkeintaan 2 huoltajaa / juoksija. Pallaksen päähuoltopiste on ulkotiloissa. Sisätiloissa on ainoastaan juoksijoiden lepotila, jossa omia huoltajia ei ole sallittu. Näkkälän omatoimihuoltopiste on poistettu, jotta huoltotiimilliset osallistujat eivät saa lisäetua verrattuna muihin osallistujiin.
Saattaja(t) on sallittu 1 km ennen ja jälkeen huoltopisteen.
Lähtöön jättämäsi varusteet kulkeutuvat lähtöpaikalta maaliin. Jaamme kilpailunumeroiden mukana muovikassin ja numerollasi varustetun merkintätarran palautuvia varusteita varten. Kassia saatetaan säilyttää ulkosalla tapahtuman aikaan; muista huolellinen sulkeminen!
Autiotupia tai niiden kuisteja ei saa käyttää yöpymiseen. Autiotupien käyttö nukkumiseen on kiellettyä muuten kuin hätätapauksessa. Poikkeuksena autiotupien WC:iden käyttö on sallittua ja suositeltavaa. Ensisijainen oikeus autiotupien käyttöön on alueella liikkuvilla retkeilijöillä. Noudata autiotupien etikettiä, ja jätä tupa aina siistimpään kuntoon kuin tullessasi. Älä häiritse nukkuvia retkeilijöitä, jos saavut yöllä.
NUTS Distance 300 Exit-pisteet
NUTS Distance 300:n exit-pisteet ovat paikkoja, joissa osallistuja voi keskeyttää kisan. Tapahtuman erämaisesta luonteesta johtuen keskelle erämaata keskeyttäneiden evakuointi on hyvin hankalaa, minkä vuoksi pyrimme ohjaamaan kaikki keskeytykset exit-pisteille. Mönkijäevakuointi tehdään vain lääkinnällisessä hätätilanteessa (esim. polven murtuminen). Mönkijät eivät siis toimi ”takseina”, joilla imeytymisongelmien tai väsymisen takia keskeyttävät kuljetettaisiin tien varteen. Mönkijäevakuointi Lemmenjoen ja Pöyrisjärven erämaista on aina haastava operaatio.
Selvitä siis exit-pisteet ennen etapille lähtöä, ja mikäli et ole varma selviytymisestäsi seuraavalle pisteelle, harkitse keskeyttämistä. Voimakkaan väsymisen sattuessa kohdalle lepää 8 tuntia ja jatka seuraavalle pisteelle. Turvapartiomme partioivat jalan ja pyörällä myös erämaisilla alueilla ja voivat tarpeen tullen antaa tukea, kuten sijan teltassa tai ruokaa. Ota yhteyttä kisatoimiston numeroon mikäli pysähdyt pidemmäksi aikaa tai tarvitset turvapartioiden apua.
Keskeyttäminen exit-pisteellä tapahtuu soittamalla kisatoimiston numeroon (040 6605 281), jolloin kisaaja tullaan hakemaan pisteeltä. Lapin pitkistä välimatkoista johtuen noutoa voi joutua odottamaan pitkään. Kannattaa olla proaktiivinen ja soittaa kisatoimistoon etukäteen jos tietää keskeyttävänsä seuraavalla pisteellä.
Vuontisjärvi (kylä Hetasta itään)
Vuontisjärvi (Yli-Kyrön alueella, Montellinmajalta itään)
Tie 957 (reitin ja tien risteys)
Jos matkan varrella tulee etenemisen estävä tapaturma, energiavaje tai muu ongelma yllättää, soita päivystykseen (040 6605 281).
Puhelin on oltava mukana jotta voit soittaa sillä apua itselle tai toisille osallistujille. Myös me järjestäjät voimme tarvittaessa soittaa sinulle. Soittaessamme vastaa puhelimeen vaikka sinulla olisikin kaikki hyvin.
Kisan aikana erämaa-alueilla on turvapartioita, jotka tarkkailevat osallistujia ja huolehtivat, että viimeinenkin osallistuja pääsee seuraavalle huoltopisteelle. Turvapartioilla on satelliittiviestimet. Lisäksi alueella on pelastuspäivystys.
Parhaiten maastossa toimivat Telian liittymät. Mikäli operaattorisi on joku muu, kannattaa harkita Prepaid liittymän hankkimista kisaa varten: muista ilmoittaa vaihtunut puhelinnumero. Erityisesti Njurkulahti-Kalmankaltio ja Kalmankaltio-Hetta -väleillä puhelimen kuuluvuus on kuitenkin huono.
Vakavissa onnettomuuksissa soita ensin yleiseen hätänumeroon 112 ja hälytä apua. Tämän jälkeen soita järjestäjille 040 6605 281.
Vastaat itse omasta vakuutusturvastasi.
Tyypillisimpiä vaivoja juoksussa ovat hiertymät, rakot, kaatumisen seurauksena syntyneet vaivat, nestehukka sekä energian loppumisen myötä tuleva uupumus. Kylmissä olosuhteissa hypotermian riski kasvaa. Varaudu siihen, että pystyt auttamaan itseä reitin varrella. Polkujuoksun luonteeseen kuuluu myös auttaa avuntarpeessa olevia. Jos kanssajuoksijalla näyttää olevan vaikeaa, kysy vointia ja jaksamista.
Muista huolellinen urheilujuomalla/mehulla/vedellä nesteytys maalissa! Pahoinvointi saattaa iskeä saunassa -> mene viileämpään tilaan pitkäksesi ja nosta jalat ylös. Alkoholia ei suositella juoksun jälkeiseen nesteytykseen.
Huomioitavia asioita ja varovaisuus reitillä
Tapahtuma on hyvin pitkä. Älä puske itseäsi äärirajoille, sillä se ei ole avain maaliin pääsemiseen näin pitkässä tapahtumassa.
Jokien, purojen sekä teiden ylityksissä tulee noudattaa ehdotonta varovaisuutta.
Tunturissa sää voi vaihtua nopeasti auringopaisteesta räntämyrskyyn, myös heinäkuussa!
Reitti kulkee usean kansallispuiston alueella. Liikkuminen on sallittua ainoastaan annetulla reitillä! Kävelemään kykenemätön voidaan evakuoida helikopterilla vain kansallisen pelastuspalvelun päätöksestä.
Reitti on vaativa korkeuserojen sekä pinnan epätasaisuuden ja liukkauden takia.
Erityisen liukkaita voivat olla pitkospuut, kivet/kalliot ja puiden juuret. Paikoin polku voi olla pehmeä ja mutainen.
Ole varovainen etenkin alamäessä jos vauhtisi kiihtyy. Paikoin reitin pitkospuut ovat huonokuntoisia => juoksu huonokuntoisten pitkospuiden kohdalla on turvallisempaa pitkosten vieressä.
Nilkan nyrjähdyksessä ensiapuna: kylmä, koho, kompressio
Muista nauttia riittävästi nestettä + suoloja!
Jos et pysty jatkamaan matkaa, niin pidä itsesi lämpimänä ja hakeudu lähimpään säänsuojaan
Kilpailijat luovat omalla toiminnallaan tapahtumasta turvallisen.
Suihkut: Juoksijoilla on suorituksen jälkeen mahdollisuus suihkuun ja saunaan Lapland Hotel Äkäshotellissa.
Juoksun jälkeinen ruokailu: Maalissa on tarjolla keittoa ja suolaista. Keitoista on tarjolla myös vegaaninen vaihtoehto. Tarjolla olevat sipsit ovat luontaisesti gluteenittomia.
GPS-uralta ei saa poiketa yli 300 m
Cut-off tarkoittaa aikaa jolloin huoltopisteeltä on viimeistään poistuttava
Reittiä ei lisämerkitä järjestäjän toimesta ja jokaisen osallistujan on kyettävä seuraamaan annettua GPS-jälkeä omalla laitteellaan.
Autiotupia tai niiden kuisteja ei saa käyttää . Autiotupien käyttö on kiellettyä muuten kuin hätätapauksessa.
Poikkeuksena autiotupien WC:iden käyttö on sallittua ja suositeltavaa.
Saattaja(t) on sallittu 1 km ennen ja jälkeen huoltopisteen.
Pakollinen varustus on kuljetettava startista maaliin.
Roskaaminen on ehdottoman kiellettyä. Kerää myös muiden osallistujien vahingossa pudottamat roskat.
Tapahtumassa noudatetaan polkujuoksijan etikettiä.
Kilpailija voidaan hylätä tai antaa aikasakko seuraavista syistä
Roskaaminen on ehdottomasti kielletty (koskee myös biohajoavia kuoria) ja siitä annetaan aikasakkoa tai hylkääminen, riippuen rikkeen törkeydestä.
Ulkopuolisen huollon käyttö muualla kuin sallituissa paikoissa
Toisen osallistujan auttamatta jättäminen
Reitiltä poikkeaminen tai oikaiseminen
Kaikilla huoltopisteillä on käytävä
Kilpailija hylätään seuraavissa tapauksissa
Aikarajojen ylittäminen (kts. Huoltopisteet ja aikarajat)
Ilmoittautuminen avautuu 30.11.2021 kello 18.00.
© 2022 NUTS Ylläs Pallas Polkujuoksu - WordPress Theme by Kadence WP
Ilmoittaudu NUTS Distance 300 km
NUTS Kids & Juniors (ke&to)
NUTS Distance 300 -osallistujat
Tapahtumainfo 15–160 kmExpand child menu